การมีส่วนร่วมในโรงเรียน การสร้างเพื่อนใหม่ การหลีกเลี่ยงแรงกดดันจากสังคม การมีทัศนคติที่ถูกต้อง
หากคุณต้องการเป็นคนที่มีชื่อเสียง คุณจะต้องเป็นที่มองเห็นและรู้จักภายในโรงเรียน การเข้าร่วมกิจกรรมพิเศษสามารถส่งเสริมสถานะของคุณ มันมีประโยชน์เพิ่มเติมในการทำให้คุณมีเพื่อนใหม่ซึ่งกระตุ้นธรรมชาติของความเป็นคนที่มีชื่อเสียง  คุณยังสามารถหาคนที่มีความสนใจเดียวกันโดยการเข้าร่วมชมรมที่เกี่ยวกับความสนใจของคุณ หากคุณสนใจในการรายงานข่าว คุณก็สามารถเข้าร่วมชมรมหนังสือพิมพ์ เป็นต้น หากคุณจดจ่อกับความมีชื่อเสียง คุณอาจจะต้องการดูว่าชมรมอะไรที่เด็กนักเรียนที่มีชื่อเสียงกำลังเข้าร่วม หากสาวๆ ที่มีชื่อเสียงในโรงเรียนอยู่ในชมรมโต้วาที มันก็อาจจะเป็นที่ที่ดีในการเจอกับนักเรียนที่มีชื่อเสียง ในหลายโรงเรียน สาวๆ ที่มีชื่อเสียงมีส่วนเกี่ยวข้องกับกีฬาหรือเป็นนักกีฬา การเข้าร่วมทีมกีฬาอาจจะช่วยทำให้คุณรู้จักกับนักเรียนที่มีชื่อเสียง หากคุณเป็นคนที่เล่นกีฬาเก่ง คุณก็อาจจะมีชื่อเสียงด้วยตัวเอง  ฝึกฝนตัวเองหากคุณไม่คุ้นเคยกับกีฬาประเภทนั้น หากคุณต้องการเข้าร่วมทีมบาสเกตบอล คุณก็ต้องฝึกการโยนห่วงในสวนสาธารณะใกล้บ้าน เป็นต้น คุณอาจจะต้องรักษารูปร่างเพื่อเข้าร่วมชมรม ทำให้มั่นใจว่าคุณเริ่มต้นด้วยก้าวเล็กๆ กับการรักษารูปร่างเพราะคุณคงไม่ต้องการทรมานตัวเอง เริ่มด้วยการออกกำลังกายเป็นช่วงเวลาสั้นๆ และค่อยๆ พัฒนาขึ้นไป อย่าสูญเสียกำลังใจหากคุณไม่สามารถเข้าร่วมทีมกีฬาของโรงเรียนได้ จำไว้ว่าคุณยังสามารถลองใหม่ในปีหน้า มันสำคัญที่คุณต้องรักษารูปร่างและพยายามพัฒนาตัวเองสำหรับการคัดเลือกในปีต่อไป ประธานนักเรียน เหรัญญิกและตัวแทนนักเรียนในโรงเรียนของคุณมีชื่อเสียงหรือไม่? ถ้าใช่ คุณอาจจะสามารถใช้ประโยชน์จากการเข้าร่วมสภานักเรียน ในช่วงต้นปีเมื่อการเลือกตั้งมาถึงให้คุณลองหาทีมรณรงค์และพยายามเข้าร่วมสภานักเรียนให้ได้   ทำให้มั่นใจว่าคุณเรียนรู้กฎกติกาสำหรับการเข้าร่วมสภานักเรียน คุณอาจจะต้องตามล่าลายเซ็นหรือสมัครให้ทันวันที่กำหนด คิดหาสโลแกนสำหรับการรณรงค์ที่ยอดเยี่ยมและแปะมันไว้ตามป้ายประกาศให้ทั่วโรงเรียน เขียนบทสุนทรพจน์สำหรับการรณรงค์เพื่อตำแหน่งที่คุณเลือก พูดถึงสิ่งที่คุณต้องการจะทำอย่างชัดเจน หากคุณต้องการมีชื่อเสียง คุณจะต้องทุ่มเทตัวเองและเข้าสังคม เข้าร่วมงานโรงเรียนต่างๆ ชื่อคนที่มีชื่อเสียงจะไปปรากฏตัว อย่าพลาดงานเต้นรำ งานกีฬาสีและงานแรลลี่ของโรงเรียน  หากคุณขี้อายก็ให้คุณหาเพื่อนกลุ่มเล็กๆ เพื่อเข้าร่วมงานเหล่านั้นกับคุณ อย่างไรก็ตาม คุณต้องไม่ติดอยู่กับเพื่อนของคุณ คุณจะต้องออกไปพูดกับเพื่อนใหม่ การขยายกลุ่มเพื่อนสามารถช่วยให้คุณเป็นคนที่มีชื่อเสียงมากขึ้น อย่ามัวแต่ขี้อาย มันอาจจะน่ากลัวที่ต้องเจอคนอื่นแต่งานโรงเรียนมักจะทำให้ง่ายต่อการสร้างบทสนทนา สิ่งนี้เป็นความจริงโดยเฉพาะอย่างยิ่งกับงานกีฬาสีซึ่งควรจะต้องร่วมมือร่วมใจเชียร์ทีมเดียวกัน มันอาจจะฟังดูแปลกแต่การตั้งเป้าหมายสามารถช่วยให้คุณสร้างเพื่อนใหม่ได้ สิ่งนี้เป็นจริงอย่างยิ่งโดยเฉพาะหากคุณเป็นคนขี้อาย การตั้งเป้าหมายเล็กๆ สำหรับตัวเองซึ่งช่วยให้คุณออกจากพื้นที่ส่วนตัวจะสามารถช่วยให้คุณมีชื่อเสียงมากขึ้นได้  ตั้งเป้าหมายเล็กๆ สำหรับตัวเองก่อน เช่น คุณสามารถสัญญากับตัวเองว่าคุณจะคุยกับเพื่อนใหม่ก่อนเข้าเรียนทุกวันจันทร์ วันพุธและวันศุกร์ เมื่อคุณเริ่มรู้สึกสบายใจกับการเข้าสังคมกับผู้อื่นแล้ว คุณก็สามารถตั้งเป้าหมายที่ใหญ่ขึ้นได้ คุณสามารถสัญญากับตัวเองว่าคุณจะไปงานวันเกิดที่คุณถูกเชิญและพยายามคุยกับคนอย่างน้อย 3 คน หากคุณพยายามทำตามเป้าหมายของคุณ คุณจะเริ่มรู้สึกสบายใจมากขึ้นกับการเข้าสังคม สิ่งนี้จะทำให้คุณพบคนใหม่และสร้างเพื่อนใหม่ได้จำนวนมาก หากคุณต้องการสร้างเพื่อนใหม่ คุณต้องจดจ่อกับการเข้าสังคมภายนอกห้องเรียน เมื่อคุณสบายใจกับการเข้าสังคมในโรงเรียนแล้วก็ลองชวนคนไปเที่ยว ถามเพื่อนใหม่ว่าเขาต้องการไปดูหนังหรือไปดื่มกาแฟกับคุณหรือไม่ ลองเข้ากลุ่มด้วยกันเพื่อทำอะไรที่สนุก เช่น ไปเดินห้าง  อย่ากลัวที่จะชวนสาวที่มีชื่อเสียงเพื่อไปทำบางอย่างกับคุณโดยเฉพาะอย่างยิ่งหากคุณได้สร้างความสัมพันธ์ที่แน่นแฟ้นกับเธอแล้ว หากคุณสนิทกับคนในห้องเรียนก็เป็นโอกาสที่ดีที่บุคคลนั้นจะเปิดใจกับการใช้เวลากับคุณภายนอกห้องเรียน ความกลัวการถูกปฏิเสธคือเหตุผลใหญ่ที่ผู้คนไม่กล้าเข้าสังคม อย่างไรก็ตาม การปฏิเสธเกิดขึ้นได้กับทุกคน เพียงเพราะบางคนไม่ต้องการไปดูหนังกับคุณในวันศุกร์ที่กำหนดไม่ได้แปลว่าเขาไม่สนใจที่จะเป็นเพื่อนกับคุณ  ทุกคนมีเรื่องอื่นที่ต้องทำ หากสาวที่มีชื่อเสียงปฏิเสธคำเชิญของคุณที่จะไปดื่มกาแฟ เธออาจจะไม่ว่างจริงๆ อย่าใช้เหตุผลนี้เพื่อดึงตัวเองกลับเข้ารังของคุณ จำไว้ว่ามีอีกหลายเรื่องที่คุณไม่รู้เกี่ยวกับคนอื่น ใครก็ตามที่คุณคุยด้วยมีเรื่องราวและปัญหาที่คุณไม่รู้ หากเขาพูดว่าไม่ เขาก็อาจจะขี้อายหรือไม่ว่าง มองคำปฏิเสธว่าเป็นเหตุผลเล็กน้อย คุณยังสามารถลองส่วนบางคนไปเที่ยว 2-3 สัปดาห์หลังจากที่พวกเขาปฏิเสธครั้งแรก สื่อโซเชียลสามารถช่วยให้คุณเป็นคนที่มีชื่อเสียงโดยเฉพาะอย่างยิ่งในโรงเรียนมัธยม วัยรุ่นหลายคนเล่น Facebook Instagram และ Twitter ซึ่งเป็นองค์ประกอบหลักของการสื่อสารทางสังคม คำเชิญไปงานต่างๆ และบทสนทนาหรือการสานสัมพันธ์มักจะเกิดขึ้นออนไลน์   หาว่าสื่อโซเชียลแบบไหนที่ได้รับความนิยมในโรงเรียนของคุณ หากสาวๆ ที่มีชื่อเสียงเล่น Snapchat คุณก็ควรเล่นด้วย คุณอาจจะตรวจสอบกับพ่อแม่ของคุณก่อนที่จะเล่นสื่อโซเชียลเหล่านี้ เพียงแค่ทำให้มั่นใจว่ามันไม่เป็นไรสำหรับบ้านของคุณ จดจ่อกับการมีปฏิสัมพันธ์ออนไลน์ที่มีความหมาย ทุกคนมักจะตอบโต้ดีกว่ากับข้อความที่เฉพาะเจาะจงมากกว่าการอัพเดทสถานะทั่วไป ยินดีกับสาวที่มีชื่อเสียงที่เธอชนะการแข่งขันหรือได้รับการตกลงเข้าร่วมโปรแกรมการฝึกงานช่วงฤดูร้อน จำไว้ว่าเพื่อนที่คุณมีออนไลน์ไม่สามารถเทียบเท่าเพื่อนที่แท้จริง แม้การสื่อสารออนไลน์สามารถช่วยปรับปรุงความสัมพันธ์ที่คุณมีอยู่แล้วแต่คุณควรหลีกเลี่ยงการคุยกับคนแปลกหน้าในอินเตอร์เน็ต ไม่เพียงแต่มันจะไม่ช่วยเพิ่มความมีชื่อเสียงของคุณแล้วแต่มันยังเป็นปัญหาความปลอดภัยเช่นกัน หากคุณต้องการเพื่อนมากขึ้นคุณจะต้องมีบางอย่างเพื่อมอบให้กับผู้คน จำไว้ว่ากติกาสำคัญในการหาเพื่อนใหม่และปฏิบัติต่อผู้อื่นคือคุณต้องปฏิบัติอย่างที่คุณต้องการถูกปฏิบัติ ผู้คนมักจะเข้าหาคนที่เคารพและใจดีกับผู้อื่นตามธรรมชาติ ถึงแม้การเป็นคนที่มีชื่อเสียงอาจจะเป็นสิ่งที่สนุก แต่คุณไม่ควรพาตัวเองไปยังสถานการณ์ที่ทำให้คุณรู้สึกไม่สบายใจเพียงเพื่อต้องการเอาใจผู้อื่น หากคุณรู้สึกไม่สบายใจในสถานการณ์ก็จงรับฟังสัญชาตญาณของตัวเอง ปฏิกิริยาโต้ตอบในทางลบมักจะบ่งชี้สถานการณ์ที่อันตราย  ถอยตัวออกห่างจากสถานการณ์ที่คุณรู้สึกไม่สบายใจ หาวิธีในการดึงตัวเองออกจากปาร์ตี้หรืองานเลี้ยงหากคุณรู้สึกประหม่า คุณยังสามารถลองหาข้ออ้างที่รวดเร็วหากคุณไม่ต้องการเผชิญหน้าในช่วงเวลานั้น เช่น พูดว่า “ขอโทษนะแต่ฉันต้องไปแล้ว ฉันปวดหัวมาก" หากคุณไปงานที่มีการใช้ยาเสพย์ติดหรือแอลกอฮอล์ คุณก็ควรออกจากตรงนั้น คุณคงไม่ต้องการมีชื่อเสียงอยู่บนความเสี่ยงภัยอันตราย มันมีบทลงโทษมากมายเกี่ยวกับการดื่มแอลกอฮอล์ก่อนถึงวัยที่กฎหมายกำหนดหรือการใช้ยาเสพติดที่ผิดกฎหมาย หากคุณถูกกดดันให้ทำบางสิ่งที่ผิดกฎหมายก็ควรหาวิธีในการออกจากสถานการณ์นั้นอย่างรวดเร็ว หากคุณไปงานปาร์ตี้ที่มีแอลกอฮอล์หรือยาเสพติด คุณก็ควรวางแผนว่าจะทำอย่างไรหากถูกกดดันให้ใช้สิ่งเหล่านั้น คุณควรมีเพื่อนที่คุณไว้ใจที่สามารถช่วยคุณออกจากสถานการณ์นั้นได้ในเวลาฉุกเฉิน แรงกดดันจากสังคมที่เป็นลบมักจะกระตุ้นให้คุณรังแกนักเรียนคนอื่น นักเรียนที่มีชื่อเสียงในโรงเรียนมัธยมต้นหรือมัธยมปลายมักจะรังแกคนอื่น จำไว้ว่าการรังแกสามารถสร้างผลลัพธ์ที่รุนแรงทางอารมณ์สำหรับเหยื่อ หลีกเลี่ยงความต้องการนินทาและอย่าใจร้ายกับนักเรียนคนอื่นในโรงเรียน มันอาจจะยากมากที่ต้องพยายามต่อต้านแรงกดดันทางสังคมที่เป็นลบแต่จำผลประโยชน์เอาไว้ คุณจะรู้สึกดีขึ้นเกี่ยวกับตัวเองและคุณอาจจะเป็นแรงบันดาลใจให้ผู้อื่นในการต่อต้านสิ่งต่างๆ เช่น การรังแกหรือการนินทา แรงกดดันทางสังคมอาจจะไม่เป็นลบเสมอไป บางครั้งเพื่อนของคุณอาจจะกดดันคุณให้ทำเรื่องเสี่ยงที่คุ้มค่า เพื่อนที่ดีจะกระตุ้นให้คุณส่งบทกวีเข้าประกวดหรือชวนคนที่คุณชอบให้ออกเดทกับคุณ เพื่อนของคุณอาจจะทำให้คุณเห็นสิ่งใหม่ๆ ที่น่าสนใจ เช่น วงดนตรีหรือนักเขียนใหม่ๆ ในขณะที่ปฏิเสธแรงกดดันทางสังคมที่เป็นลบคุณก็ควรจดจ่อกับแรงกดดันทางสังคมที่เป็นบวก ปล่อยให้เพื่อนสอนคุณเกี่ยวกับสิ่งใหม่ๆ และช่วยคุณหาโอกาสสำหรับความสนุก การเรียนรู้และการเจริญเติบโตส่วนตัว แม้คุณจะไม่ควรจดจ่อกับรูปร่างหน้าตาเพียงอย่างเดียวในการเป็นคนที่มีชื่อเสียงแต่ความมั่นใจคือกุญแจสำคัญที่นำไปสู่ความมีชื่อเสียง การตัดผมทรงใหม่และเปลี่ยนแปลงเสื้อผ้าและเครื่องสำอางสามารถช่วยให้คุณรู้สึกดีขึ้นเกี่ยวกับตัวเอง วิธีนี้จะทำให้คุณต้องการพาตัวเองออกไปในสังคมและหาเพื่อนใหม่ซึ่งช่วยนำความมีชื่อเสียงมาให้   ลองเทรนด์ที่คุณชอบเป็นการส่วนตัว หากคุณใส่เสื้อผ้าที่คุณไม่ชอบ คุณก็จะไม่รู้สึกมั่นใจ สิ่งนี้จะทำให้คุณไม่อยากเข้าสังคม หากคุณไม่ชอบใส่เลกกิ้งก็อย่าทำตามเทรนด์เลกกิ้งที่โรงเรียน หากคุณสังเกตว่าสาวที่มีชื่อเสียงหลายคนในโรงเรียนสวมรองเท้าบูทและคุณชอบรองเท้าบูทสีดำของคุณ มันก็อาจเป็นเทรนด์ที่ดีที่คุณควรทำตาม คุณอาจจะต้องการเปลี่ยนทรงผมและเครื่องสำอาง คุณสามารถไปที่เคาน์เตอร์เครื่องสำอางในร้านเสริมสวยใกล้บ้านและถามหาเทรนด์การแต่งหน้าสำหรับทุกวัน ถามสไตล์ลิสที่ร้านเสริมสวยว่าคุณควรทำทรงผมอะไร เครื่องสำอางและทรงผมที่เข้ากับคุณสามารถช่วยเพิ่มความมั่นใจและเพิ่มความมีชื่อเสียงของคุณ แม้การยิ้มคือการเปลี่ยนแปลงที่เล็กน้อยแต่มันสามารถทำให้คุณดูเป็นคนคิดบวกและน่าเข้าหา พยายามยิ้มให้มากขึ้นเพื่อช่วยเพิ่มความมีชื่อเสียงและทำให้คุณมีเพื่อนมากขึ้น พัฒนาการยิ้มหน้ากระจกจนกว่าคุณจะเจอรอยยิ้มที่เอาชนะใจและน่าเข้าหา ยิ้มให้กับผู้อื่นในขณะที่คุณเดินผ่านโถงโรงเรียน   เมื่อมีคนคุยกับคุณก็ลองยิ้มระหว่างบทสนทนา ยิ้มเมื่อคุณสบตากับผู้อื่นในห้องโถงโรงเรียน ยิ้มในขณะที่จับมือเมื่อคุณแนะนำตัวเองกับคนใหม่ หากคุณเป็นคนที่อบอุ่นและเป็นมิตรผู้คนก็อยากจะเข้าหาคุณ วิธีนี้จะทำให้คุณมีเพื่อนมากขึ้นและมีชื่อเสียงมากขึ้น พัฒนาทัศนคติที่เป็นมิตรเพื่อกลายเป็นคนที่มีชื่อเสียงในโรงเรียน   ลองแสดงให้คนเห็นว่าคุณมีความสุขที่ได้เจอพวกเขา กอดและตบหัวไหล่เพื่อนเมื่อคุณเจอเขาในที่สาธารณะหากเหมาะสม แสดงความตั้งใจที่แท้จริงเมื่ออยู่กับผู้อื่น ยิ้มและหัวเราะระหว่างบทสนทนา เปิดใจกับคนใหม่ สร้างบทสนทนาระหว่างการเรียน นั่งทานอาหารกลางวันที่ตัวใหม่ แนะนำตัวเองด้วยความเป็นมิตรเพื่อที่จะรู้จักคนมากขึ้นและสร้างเพื่อนใหม่ ผู้คนมักจะเข้าหาคนที่แสดงความสนใจเกี่ยวกับชีวิตของพวกเขา ถามคำถามระหว่างบทสนทนากับผู้อื่น ให้โอกาสผู้คนในการพูดเกี่ยวกับตัวเองและความสนใจ  ถามคำถามเพื่อเรียนรู้เกี่ยวกับผู้อื่น ถามเกี่ยวกับความสนใจแล้วความหลงใหลของพวกเขา เช่น "อะไรคือความทรงจำอันแรกของเธอ?" หรือ "เธอชอบทำอะไรมากที่สุดในวันหยุดสุดสัปดาห์?" สิ่งนี้อาจจะเป็นเทคนิคที่ยอดเยี่ยมตามงานปาร์ตี้ คุณจะสามารถรักษาบทสนทนาได้โดยการถามคำถามเพราะทุกคนชอบพูดเกี่ยวกับตัวเอง คุณเงินจะได้รู้จักบางคนอย่างจริงจังโดยการถามคำถามหลากหลาย การเป็นนักฟังที่ดีสามารถช่วยทำให้คุณเป็นคนที่มีชื่อเสียงมากขึ้นได้ ลองตั้งใจฟังสิ่งที่ผู้อื่นพูด หากคุณไม่เข้าใจบางอย่างก็ให้ถามคำถามเพื่อทำให้คุณเข้าใจ การแสดงความสนใจที่จริงใจในตัวของผู้อื่นสามารถช่วยทำให้คุณมีชื่อเสียงมากขึ้นได้   ให้พื้นที่ผู้คนในการพูด เมื่อบางคนพูดจบประโยคก็ให้รอ  5 ถึง 10 วินาทีเพื่อทำให้มั่นใจว่าเขาพูดจบแล้ว ลองฟังให้เท่ากับครึ่งหนึ่งของสิ่งที่คุณพูด อีกหนึ่งวิธีในการเป็นคนที่มีชื่อเสียงคือช่วยเหลือผู้อื่น ฟังเพื่อนเวลาที่เพื่อนต้องการ หากบางคนต้องการความช่วยเหลือกับการบ้านเกาะให้ช่วยพวกเขา ทุกคนต้องการอยู่กับคนที่ใส่ใจและใจดี พยายามช่วยเหลือผู้อื่นเพื่อจะได้มีชื่อเสียงมากขึ้น  แม้ว่าการชอบช่วยเหลือนั้นดีต่อการสร้างเพื่อนใหม่แต่คุณก็ควรหลีกเลี่ยงการถูกเอาเปรียบ หากใครบางคนขอให้คุณช่วยเหลือตลอดเวลา คุณก็สามารถสร้างขอบเขตได้ คุณยังต้องทำให้มั่นใจว่าคนอื่นไม่ได้หลอกใช้คุณ หากเพื่อนของคุณไม่ช่วยเหลือคุณเป็นการตอบแทน คุณก็อาจจะดีกว่าถ้าไม่มีพวกเขาในชีวิต การเป็นตัวตนที่แท้จริงสามารถทำให้คุณมีเพื่อน ถึงแม้หลายคนรู้สึกว่าพวกเขาต้องเปลี่ยนแปลงตัวเองเพื่อที่จะมีชื่อเสียง แต่ผู้คนมักจะเข้าหาคนที่พวกเขารู้สึกสบายใจกับตัวเองมากกว่า ลองแสดงตัวตนที่แท้จริงออกมา อย่ากลัวที่จะนำเสนอความสนใจและความหลงใหลเมื่อมีโอกาส ปล่อยให้คุณสมบัติที่ไม่เหมือนใคร เช่น อารมณ์ขันของคุณเปล่งประกายผ่านทางบทสนทนา
เข้าร่วมชมรม. เข้าร่วมกับกีฬา. เข้าร่วมสภานักเรียน. ปรากฏตัวตามงานโรงเรียนต่างๆ. ตั้งเป้าหมาย. ชวนคนมาทำสิ่งต่างๆ กับคุณ. อย่าคิดมากกับการถูกปฏิเสธ. เข้าร่วมสื่อโซเชียล. ปฏิบัติต่อผู้อื่นแบบเดียวกับที่คุณต้องการถูกปฏิบัติ. เชื่อมั่นในสัญชาตญาณของคุณ. อย่ามีส่วนร่วมในกิจกรรมที่ผิดกฎหมายหรือไม่เป็นผู้ใหญ่. หลีกเลี่ยงการรังแก. จดจ่อกับแรงกดดันทางสังคมที่เป็นบวก. เปลี่ยนแปลงตัวเอง. ยิ้ม. เป็นมิตร. ถามเกี่ยวกับผู้อื่น. ฟัง. เป็นคนชอบช่วยเหลือ. เป็นตัวของตัวเอง.
https://www.wikihow.com/Be-a-Popular-Girl https://www.wikihow.com/Be-a-Popular-Girl https://www.wikihow.com/Be-a-Popular-Girl https://www.wikihow.com/Be-a-Popular-Girl
Getting Involved in Your School Making New Friends Avoiding Peer Pressure Having the Right Attitude